РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  05

от заседание на Комисия ”Професионална квалификация, информационни технологии и статистика” на ВСС,
проведено на 03.02.2015 г.

Днес, 03.02.2015 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев
ЗАМ. ПРЕДСЕДАТЕЛ:     Мария Кузманова
	         ЧЛЕНОВЕ:	Елка Атанасова 
		Юлия Ковачева
		Галина Карагьозова
		Даниела Костова 
		Михаил Кожарев - отсъства

На заседанието присъстваха експертните сътрудници към комисията: Светослав Неделчев –  началник отдел "ИОВСС", Мирослава Чирпъкова – и.д. директор дирекция „ИТСС” при АВСС, Румяна Тодорова – старши експерт-статистически анализи

При обсъжданията по точка 1 от дневния ред присъстваха:  Елена Николова – председател на Окръжен съд гр. Перник и Камелия Чукарска – системен администратор в Окръжен съд гр. Перник.

1. ОТНОСНО: Среща с административния ръководител и системния администратор на Окръжен съд гр. Перник относно Наредбата за съдебните преводачи.
След обсъждане 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1 Да се изиска информация в 7 дневен срок от окръжните и административните съдилища за становища, констатирани проблеми и предложения по приложението на Наредбите за съдебните преводачи и вещите лица.
1.2. Информацията по т.14.1, да се изпраща само на e-mail:it@vss.justice.bg.

2. ОТНОСНО: Доклад на Европейската комисия 2015 г., за запознаване и предложения за мерки по препоръките.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1 ПРЕДЛАГА извършване на одит на техническото задание на системата за случайно разпределение на делата и преписките, когато приключи работата на комисията, сформирана по протокол № 62/18.12.2014 г. на ВСС.

3. ОТНОСНО: Писмо с вх. № 03-00-006/28.01.2015 г. от и.д. главен секретар на Министерския съвет относно предоставяне на сървър за временно ползване за внедряване на централизирана система за случайно разпределение на делата за съдилищата, следствените отдели в страната и Националната следствена служба.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

Приема за сведение писмото от и.д. главен секретар на Министерския съвет относно предоставяне на сървър за временно ползване за внедряване на централизирана система за случайно разпределение на делата за съдилищата, следствените отдели в страната и Националната следствена служба.

4. ОТНОСНО: Писмо с вх. № 04-00-109/27.01.2015 г. от Министерство на правосъдието относно номенклатура на актовете подлежащи на вписване в ТР.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Изпраща цялата преписка на Информационно обслужване АД клон Варна, за изразяване на становище и предложения в десетдневен срок.

5. ОТНОСНО: Писмо с вх. № 11-00-125/27.01.2015 г. от Министерство на правосъдието, с искане за предоставяне на информация за броя на съдебните дела през периода 2012 – 2014 г. във всички районни, окръжни и апелативни съдилища, по които като страни, пострадали, свидетели и извършители на престъпления са участвали малолетни и непълнолетни лица.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Да се изпрати отговор на Министерство на правосъдието, че в обобщените статистически таблици за дейността на съдилищата се събират сведения за делата (брой постъпили, решени, отложени) и сведения за лицата (брой съдени и осъдени лица, включително и наложеното наказание).  Статистика за малолетни и непълнолетни лица, в качеството им на страни, пострадали, свидетели и извършители на престъпления не се води, поради което е невъзможно изпращането на нужната информация.

6. ОТНОСНО: Предложение от административния ръководител на Районен съд гр. Пловдив относно разрешение за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Целесъобразно е закупуване на 8 бр. компютърни конфигурации на стойност 5625.60 лв.  Искането за 10 бр. принтери е разрешено с решение на комисия „Бюджет и финанси“ по протокол №6 от дата 04.02.2015г.
6.2. Изпраща решението на комисия „Бюджет и финанси”, по компетентност.

7. ОТНОСНО: Предложение от административния ръководител на Районен съд гр. Пловдив относно разрешение за закупуване на сканираща техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Искането за 2 бр. скенера е разрешено с решение на комисия „Бюджет и финанси“ по протокол №6 от дата 04.02.2015г.

8. ОТНОСНО: Искане от административния ръководител на Районен съд гр. Айтос за осигуряване на средства за закупуване на 3 бр. компютърни конфигурации, 2 бр. компютри, 4 бр. принтери, 5 бр. UPS и информационен дисплей за съдебна зала.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Целесъобразно е закупуване на 2 бр. компютърни конфигурации на стойност 1900 лв., 2 бр. принтери на стойност 500 лв. и 5 бр. UPS на стойност 750 лв. за Районен съд гр. Айтос.
8.2. По отношение на искането за информационен дисплей следва да се изискат още две оферти.
8.3. Изпраща решението на комисия „Бюджет и финанси”, по компетентност.

9. ОТНОСНО: Искане от административния ръководител на Районен съд гр. Разград за подмяна на дефектирала и морално остаряла техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Целесъобразно е закупуване на 2 бр. компютри на стойност 1300 лв.,  и мултифункционално устройство на стойност 700 лв., за Районен съд гр. Разград.
9.2. Изпраща решението на комисия „Бюджет и финанси”, по компетентност.

10. ОТНОСНО: Искане от административния ръководител на Районен съд гр. Велинград за осигуряване на средства за закупуване на компютърна и периферна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Искането на председателя на Районен съд гр. Велинград за осигуряване на средства за закупуване на 2 броя компютърни конфигурации и 2 броя персонални принтери на обща стойност 2 328 лв., е основателно.
10.2. Изпраща решението на комисия „Бюджет и финанси”, по компетентност.

11. ОТНОСНО: Искане от административния ръководител на Районен съд гр. Бяла Слатина за осигуряване на средства за закупуване на сървър и резервни части.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Искането на председателя на Районен съд гр. Бяла Слатина за осигуряване на средства за закупуване на 1 бр. сървър на стойност 1 800 лв. и резервни части на стойност 200 лв., е основателно.
11.2. Изпраща решението на комисия „Бюджет и финанси”, по компетентност.

12. ОТНОСНО: Проект на структура на правила за информационна сигурност в ОСВ предложение от МСИС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Удължава срокът на работа на Междуведомствен съвет за информационна сигурност (МСИС) за изготвяне на правила за информационна сигурност в ОСВ до 23.03.2015 г.

ДОПЪЛНИТЕЛНИ ТОЧКИ:

13. ОТНОСНО: Концепция за е-правосъдие, приета с решение на МС от 21.12.2012 г. и проекти на закони за изменение и допълнение на законодателството (ЗИД ЗСВ, ЗИД ГПК, ЗИД АПК, ЗИД НПК).
Доклад от Красимира Василева, началник отдел „ЮОДКВСС” в дирекция „Правна”, АВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Счита за целесъобразно обсъжданията на законопроектите за изменение и допълнение на ЗСВ, ГПК, АПК и НПК да предполагат участие на членове на ВСС, поради което молим да бъдат насрочени в ден различен от четвъртък с начало 09.30 часа, което съвпада със заседанията на Висшия съдебен съвет и ще направи възможно участието на който и да е негов член.
13.2. Решението на комисията по т. 13.1. да се изпрати на Министерство на правосъдието.
13.3. Определя Мирослава Чирпъкова за участие на срещата, която ще се проведе на 05.02.2015 г. от 09.30 часа, в сградата на МП.

14. ОТНОСНО: Писмо с вх. № 11-04-015/29.01.2015 г. от председателя на Апелативен съд гр. Варна относно уеб услуга за безхартиен обмен на данни между съдилищата и с ЕИСПП.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Да се изпрати писмо до председателите на апелативните съдилища да предоставят информация, в срок до 19.02.2015 г., за проблеми свързани с уеб услуга за безхартиен обмен на данни между съдилищата и с ЕИСПП.
14.2. Информацията по т.14.1, да се изпраща само на e-mail:it@vss.justice.bg.
14.3. Да се поканят представители на „Декстро груп” ООД на заседанието на комисията, след обобщаване на отговорите на председателите на апелативните съдилища, за проблеми свързани с уеб услуга за безхартиен обмен на данни между съдилищата и с ЕИСПП. 

15. ОТНОСНО: Постъпил Сигнал с вх. № 94-00-159/30.01.2015 г. от Граждански сдружение „Ние, Гражданите”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

Изпраща Сигнал с вх. № 94-00-159/30.01.2015 г. от Граждански сдружение „Ние, Гражданите” на всички постоянни комисии на ВСС.

ПРЕДСЕДАТЕЛ
НА КОМИСИЯТА: /П/
РУМЕН ГЕОРГИЕВ